- Hindi News
- National
- केरल में हिंदू संगठनों के विरुद्ध हिंसक जानलेवा हमलों के विरोध में धरना, राष्ट्रपति के नाम ज्ञाप
केरल में हिंदू संगठनों के विरुद्ध हिंसक जानलेवा हमलों के विरोध में धरना, राष्ट्रपति के नाम ज्ञापन
कम्युनिस्ट पार्टी के कार्यकर्ताओं के विरोध में निकाला जुलूस
केरलमें हिंदू संगठनों के विरुद्ध हिंसक और जानलेवा हमलों में वृद्धि से दुखी राष्ट्रीय स्वयंसेवक संघ के आधा दर्जन से अधिक संगठनों के प्रतिनिधियों ने राष्ट्रीय एकता मंच के बैनरतले बुधवार को सेक्टर-12 स्थित लघु सचिवालय के सामने धरना देकर प्रदर्शन किया। इसके बाद राष्ट्रपति के नाम डीसी को ज्ञापन सौंपा। इसमें दोषियों पर सख्त कार्रवाई करने की मांग की गई है। ताकि केरल की जनता को सुरक्षा शांति का वातावरण मिल सके।
मई2016 के बाद बढ़ी हिंसा
राष्ट्रीयएकता मंच के प्रधान गोपल दत्त ने कथित आरोप लगाते हुए कहा कि प्रांत में मई 2016 में माकपा की सरकार आने के बाद से हिंदू संगठनों के विरुद्ध हिंसा की घटनाएं बढ़ी हैं। जानलेवा हमले हुए हैं। कइयों की जान गई है। दत्त का आरोप है कि माकपा के नरसंहारी कार्यकर्ताओं द्वारा अपने राजनीतिक विरोधियों और हिंदूवादी संगठनों के विरुद्ध ऐसी लहर चल रही है कि पूरे प्रांत में इस कदर भय का वातावरण बना हुआ है कि इंसानियत की रूह कांप रही है। राष्ट्रपति से प्रार्थना करते हैं कि दोषियों के विरुद्ध सख्त एवं समुचित कार्रवाई की जाए। सेक्टर-12 स्थित लघु सचिवालय में बुधवार सुबह 9 बजे से विभिन्न सामाजिक-धार्मिक संगठनों के प्रतिनिधियों का जमावाड़ा लगने लगा था। ज्ञापन सौंपते समय भारत माता की जय, वंदेमातरम्, केरल हो या गोहावटी-अपना देश अपनी माटी, देश की रक्षा कौन करेगा-हम करेंगे हम करेंगे, कन्नूर के हत्यारों को फांसी दो फांसी दो, केरल सरकार होश में आए.. होश में आए, नारों के जोशीले गीतों से पूरा वातावरण गूंज रहा था। धरना में राष्ट्रीय स्वयंसेवक संघ, भारतीय मजदूर संघ, भारत स्वाभिमान, सनातन संस्था, संस्कार भारती, सेवा भारती, वनवासी कल्याण आश्रम, सर्व इंडिया फाउंडेशन, प्रगति इंडिया, रामा कृष्ण फाउंडेशन, भारतीय किसान संघ आदि सहित अनेक सामाजिक धार्मिक संस्थाओं ने प्रदर्शन में भाग लिया
पलवल. हिंदुवादीसामाजिक संगठनों के सदस्य शहर में विरोध प्रदर्शन सकते हुए।
फरीदाबाद. केरलमें हिन्दू संगठनों के विरुद्ध हिंसक हमलों के विरोध में महामहिम राष्ट्रपति महोदय के नाम ज्ञापन देते राष्ट्रीय एकता मंच,के सदस्य।
tgl_Latn sot_Latn hin_Deva hin_Deva hin_Deva hin_Deva bho_Deva hin_Deva awa_Deva hin_Deva